En aquesta dotzena edició del Butlletí d'Innovació i Recerca hi trobareu diverses novetats: a més de les seccions habituals, per primera vegada s'hi inclou un recull de lectures recomanades, de la casa i de fora de la casa.
També veureu, al capdamunt, una nova barra d'icones per accedir directament, amb un sol clic, als eixos temàtics de recerca i innovació departamental.
D'altra banda, la nostra publicació ha estat incorporada al web "Butlletins gencat", de manera que augmenta considerablement la facilitat d'accés per al públic receptor.
El personal de TES ja pot accedir a tota la informació de Recerca i Innovació a través de l'aplicació BD_RDI.
Hi trobareu totes les notícies dels nostres butlletins i les fitxes de les memòries anuals R+D+I relacionades amb el Pla d'eixos d'innovació i recerca del Departament 2010-2013.
L'aplicació també esdevé una eina de comunicació i participació per a les persones usuàries.
La jornada va crear un espai d'intercanvi de coneixement i d'experiències des de les diferents òptiques implicades en la gestió d'aquest fenomen natural.
Es van superar les expectatives pel que fa a públic i participació.
El CREAF celebra aquest any el seu vint-i-cinquè aniversari.
Durant aquest temps ha esdevingut un centre de recerca únic que aporta, a Europa i al món, informació científica de primer nivell sobre els ecosistemes terrestres mediterranis, un dels punts calents de biodiversitat al planeta i un dels territoris més vulnerables al canvi climàtic.
L'acte institucional, que el 25 d'octubre celebrà aquest aniversari, va comptar amb una ponència a càrrec de Carles Gràcia.
Investigadors de l'ICRA participen en el projecte europeu (SEA-on-a-CHIP) [+info], sobre el desenvolupament i implementació de sensors automàtics manejats per control remot en aigües de mar.
Els sensors són com petits "laboratoris flotants" que permetran detectar els diversos contaminants químics presents en les aigües marines.
El territori de la Cerdanya queda dividit per diferents límits administratius provincials i estatals, de manera que dos estats i diversos municipis hi tenen competències.
El projecte "El paisatge transfronterer de la Cerdanya", impulsat per l'Observatori del Paisatge de Catalunya, posa en valor aquest paisatge, entès com un element cabdal per al desenvolupament d'aquesta Vall.
El dimensionament òptim de la flota de taxis per satisfer la demanda de manera que s'ofereixi als clients un temps d'espera raonable i que asseguri una rendibilitat als taxistes, és l'objectiu d'aquesta tesi.
La Direcció General de Qualitat Ambiental disposa de tres sistemes operatius de pronòstic de la qualitat de l'aire (CALIOPE, ARAMIS i SIAM), els resultats dels quals s'utilitzen per elaborar diàriament el butlletí de pronòstic de qualitat de l'aire a tot el territori de Catalunya, que inclou el resum de la qualitat de l'aire del dia anterior i el pronòstic per al dia en curs i per a l'endemà.
La finalitat de la Jornada era discutir sobre els impactes presents i futurs en les regions verdes metropolitanes, proposar mesures d'adaptació i planificar solucions viables.
El catàleg de la Regió Metropolitana de Barcelona compren les comarques de Barcelonès, Vallès oriental, Vallès Occidental, Baix Llobregat, Maresme, Garraf i Alt Penedès, i constitueix el 6è dels 7 definits a Catalunya.
Diferencia 27 unitats de paisatge a la regió metropolitana de Barcelona, que esdevenen unitats territorials bàsiques, i a més, identifica 5 paisatges d'atenció especial bé pel fet de ser llocs singulars o perquè necessiten un tractament específic.
El nou llançador automàtic, ubicat a la Facultat de Física de la Universitat de Barcelona (UB), pot fer el llançament del globus sonda inflat amb heli de manera automàtica i disposa d'una autonomia de fins a 6 dies.
Aquest nou equipament permet la realització totalment automàtica de fins a dotze radiosondatges meteorològics; i en possibilitarà la seva programació i el seu seguiment en temps real.
Aquest programari permet fer el seguiment i control de l'estat de les masses d'aigua de Catalunya (2007-2012), mitjançant dades dels mateixos indicadors i paràmetres pels quals s'han fixat objectius, i que s'ajusta als requeriments establerts des de la Unió Europea a través de la Directiva marc de l'aigua.
Durant el 23 i 24 de gener l'Agència de Residus de Catalunya (ARC) acull la reunió del projecte CleanSea, un projecte interdisciplinar del 7è Programa marc de la Unió Europea que compta amb el Centre Mediterrani EUCC com a soci a Barcelona.
L'equip de Josep Peñuelas va ser seleccionat per a una subvenció Synergy-Grant de l'ERC a projectes de grups de recerca d'excel·lència reconeguda.
El projecte seleccionat, IMBALANCE-P, té com a objectiu quantificar i entendre com la vida, la societat i la Terra respondran a l'escassetat de fòsfor en el futur.
La Jornada tenia per objectius informar als fabricants i dissenyadors de productes relacionats amb l'energia (ErP) sobre l'estat actual i futur de les directives europees d'ecodisseny i d'etiquetatge energètic.
També s'hi van prosentar un conjunt d'actuacions futures per a aquest sector en el marc de l'ecodiscat 2012-2015 i una representació de casos d'èxit.
A l'estudi es fa una primera quantificació combinada de la formació de sulfhídric (H 2 S) i Metà (CH 4 ) en col·lectors de l'àrea mediterrània, que és el primer pas per desenvolupar estratègies d'operació òptimes per als gestors d'aigües residuals que actualment operen amb coneixement incomplet dels impactes que produeixen els seus sistemes de sanejament.
L'Ajuntament de l'Hospitalet de Llobregat, en col·laboració amb el CENIT, va dur a terme una prova pilot per concentrar les entregues de mercaderies en un magatzem i distribuir-les als comerços.
Es pretenia, així, reduir el nombre de vehicles de mercaderies pel centre urbà, descongestionar el trànsit i reduir les emissions contaminants.
D'acord amb el Pla de Govern 2011-2014, el Departament de Territori i Sostenibilitat pretén esdevenir una administració àgil i sostenible al servei del ciutadà, de les empreses i de l'Administració Local.
El passat 11 de desembre es va celebrar una jornada "L'Etiquetatge ecològic.
Una eina de competitivitat per millorar el sector de la construcció".
El 10 de març de 2014 el secretari d'Habitatge i Millora Urbana, Carles Sala; el secretari de Medi Ambient i Sostenibilitat, Josep Enric Llebot; i la directora de l'Institut Català d'Energia (ICAEN), Maite Masià, van presentar en roda de premsa l'Estratègia catalana per a la renovació energètica d'edificis, aprovada per acord de Govern el dia 25 de febrer.
El centre de recerca CIMNE-Beegroup, l'empresa Inergy i l'Agència de l'Energia de Lleida fan dels edificis municipals de Lleida un referent Europeu d'eficiència energètica.
URBAN EMPATHY és un projecte de capitalització que situa la Plataforma CAT-MED com a centre mediterrani de coneixement, intercanvi d'experiències i casos d'èxit en l'àmbit dels Models Urbans Sostenibles.
Propera presentació de la Guia per a l'ambientalització dels contractes de manteniment d'instal·lacions d'edificis.
En el marc del projecte Aircity s'ha presentat un prototip que permet cartografiar en tres dimensions la pol·lució urbana de París.
Insistint en la línia que la va portar a alçar-se amb el títol de Capital Verda Europea l'any 2011, la ciutat d'Hamburg ja planifica el seu futur sense cotxes.
Al Senegal s'aprofita la llarga vida dels residus per emprar-los com a materials de construcció duradors.
L'estudi Belatchew Arkitekter proposa el recobriment d'un edifici preexistent amb brins eòlics piezoelèctrics.
Un sistema de generació d'energia de fàcil implantació a qualsevol construcció, segons els autors del projecte.
Sorgeixen nous projectes de mobilitat automàtica per a entorns urbans, tant col·lectiva com individual.
El mes de gener de 2014 va tenir lloc l'assaig del tren de mercaderies més llarg d'Europa.
El paper té encara avui una presència important a les nostres vides, especialment a les empreses.
Un equip d'investigadors xinesos intenta posar remei al gran impacte ambiental que això suposa, mitjançant la hidrocromia sobre paper reutilitzable.
El projecte TREC, encapçalat per Michelin, proposa dues maneres de valoritzar els pneumàtics usats, en la línia de l'ecodisseny i l'economia circular.
Investigadors nord-americans presenten un nou compost que podria doblar l'eficiència de les cèl·lules solars fotovoltaiques.
Un equip de Harvard rep finançament públic per desenvolupar un acumulador capaç d'emmagatzemar electricitat en forma de productes químics d'origen biològic.
Un equip de la Universitat de Kyūshū treballa des de fa anys en el disseny d'aerogeneradors optimitzats.
La Comissió Europea(CE) ha escollit Barcelona "iCapital" de la Unió Europea (UE), perquè introdueix tecnologies que fan la ciutat més pròxima als seus habitants.
9a Jornada: La gestió de residus com a subproductes (10/04/2014)
Jornada "MENYS SOROLL, MÉS ACÚSTICA" (30/04/2014)
Organitzacions que aprenen i generen coneixement (14-16/05/2014)
Seminari Renovació urbana i ciutadania (27/06/2014)